**Občina Ormož**, Ptujska cesta 6, 2270 Ormož, matična številka 5883687000, davčna številka: SI29924464, ki jo zastopa župan Danijel VRBNJAK, mag. posl. ved, (v nadaljevanju besedila: občina)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, matična številka \_\_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_\_\_\_\_\_\_\_ (v nadaljevanju besedila: prejemnik)

skleneta

**POGODBO**

**O DODELITVI V SREDSTEV ZA SPODBUJANJE**

**ZAČETNIH INVESTICIJ IN INVESTICIJ V RAZŠIRJANJE DEJAVNOSTI NA PODROČJU GOSPODARSTVA V OBČINI ORMOŽ V LETU 2025**

1. člen

Pogodbeni stranki uvodoma ugotavljata, da se je prejemnik prijavil na javni razpis o dodeljevanju proračunskih sredstev za spodbujanje začetnih investicij in investicij v razširjanje dejavnosti na področju gospodarstva v občini Ormož v letu 2025 in s popolno vlogo, ki jo je pregledala in ocenila tričlanska komisija, dobil sklep o dodelitvi sredstev za subvencioniranje začetnih investicij in investicij v razširjanje dejavnosti.

Upravičeni stroški so strošek nakupa strojev in opreme, strošek gradnje in/ali adaptacije objekta, strošek izdelave projektne in investicijske dokumentacije in strošek nakupa programske opreme, licence in patenta brez DDV.

Sredstva so dodeljena prejemniku po pravilu *de minimis,* kar pomeni, da skupna vrednost pomoči, dodeljena istemu podjetju ne bo presegla 300.000 EUR v obdobju zadnjih treh proračunskih let od zadnjega prejema takšne pomoči, ne glede na obliko ali namen pomoči, ki se dodeli enotnemu podjetju s strani države članice.

2. člen

Na podlagi Sklepa o dodelitvi sredstev za subvencioniranje začetnih investicij in investicij v razširjanje dejavnosti v Občini Ormož št. 302-0001/2025 z dne \_\_\_\_\_\_\_\_\_\_\_\_\_\_\_\_ je občina dodelila prejemniku nepovratna sredstva za leto 2025 v višini \_\_\_\_\_\_\_\_\_\_ EUR, in sicer za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. člen

Prejemnik lahko sredstva koristi na podlagi sklepa o dodelitvi sredstev in podpisane pogodbe za že izvedeno začetno investicijo in investicijo v razširjanje dejavnosti. Občina bo sredstva nakazala prejemniku na transakcijski račun prejemnika št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprtega pri \_\_\_\_\_\_\_\_\_\_\_\_\_\_\_\_\_\_\_\_\_ v 30ih dneh po obojestranskem podpisu pogodbe in predloženi izvršnici.

4. člen

Občina bo sredstva za subvencioniranje začetnih investicij in investicij v razširjanje dejavnosti nakazala iz proračuna Občine Ormož iz postavke 0714196 Spodbujanje začetnih investicij in investicij v razširjanje dejavnosti.

5. člen

Prejemnik se zavezuje:

* da bo za začetne investicije in investicije v razširjanje dejavnosti iz 2. člena pogodbe vodil ustrezno dokumentacijo in jo hranil najmanj pet let od prejema sredstev,
* da bo omogočil komisiji, ki jo določi župan Občine Ormož, vpogled v dokumentacijo in kontrolo koriščenja namenskih sredstev.

6. člen

V primerih, ko se ugotovi, da sredstva niso bila delno ali v celoti porabljena za namen, za katerega so bila dodeljena ali so bila dodeljena na podlagi neresničnih podatkov ali je podjetnik prekršil druga določila pogodbe oz. so bile ugotovljene druge nepravilnosti, je upravičenec dolžan vrniti pridobljena sredstva v enkratnem znesku skupaj z zakonitimi zamudnimi obrestmi, ki se obračunavajo od dneva nakazila prejemniku.

Upravičenec, ki ustreza kateremkoli kriteriju iz prejšnjega odstavka, izgubi pravico do pridobitve sredstev po tem pravilniku za naslednjih pet let.

7. člen

Na podlagi Zakona o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo, [158/20](http://www.uradni-list.si/1/objava.jsp?sop=2020-01-2765), [3/22](http://www.uradni-list.si/1/objava.jsp?sop=2022-01-0014) – ZDeb in [16/23](http://www.uradni-list.si/1/objava.jsp?sop=2023-01-0301) – ZZPri) je nična vsaka ponudba, pri kateri kdo v imenu ali na račun druge pogodbene stranke, predstavniku ali posredniku organa ali organizacije javnega sektorja obljubi, ponudi ali da kakšno nedovoljeno korist za:

- pridobitev posla,

- za sklenitev posla pod ugodnejšimi pogoji,

- za opustitev dolžnega nadzora nad izvajanjem pogodbenih obveznosti,

- ter za vsako drugo ravnanje ali opustitev, s katerimi je organu, ki pogodbo sklepa, povzročena škoda ali je omogočena pridobitev nedovoljene koristi predstavniku organa, drugi pogodbeni stranki ali njenemu predstavniku, zastopniku ali posredniku.

Pogodbeni stranki sta se dolžni vzdržati vsakršnih ravnanj, ki bi na podlagi vsebine iz prejšnjega odstavka pomenila kršitev zakonskih določil.

V primeru, da naročnik ugotovi domnevni obstoj dejanskega stanja iz 1. in 2. odstavka tega člena, je dolžan sprožiti postopek ugotavljanja ničnosti pogodbe ter o tem obvestiti pristojne organe pregona.

8. člen

Skrbnik te pogodbe s strani Občine Ormož je Mateja Serec, s strani upravičenca pa \_\_\_\_\_\_\_\_\_\_\_\_\_\_\_\_\_\_\_\_\_\_, zakoniti zastopnik.

9. člen

Pogodbeni stranki bosta morebitne spore iz te pogodbe reševali sporazumno, v kolikor to ne bo mogoče, je za rešitev sporov pristojno sodišče v Ormožu.

10. člen

Pogodba je sklenjena v štirih enakih izvodih, od katerih prejme vsaka pogodbena stranka po dva izvoda. Pogodba je sklenjena in začne veljati, ko jo podpišeta obe pogodbeni stranki.

Številka: 302-0001/2025

Datum: \_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **OBČINA ORMOŽ** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Danijel VRBNJAK, mag. posl. ved** | **prejemnik** |